ŉ Rekenaar – van pasta gemaak!Skermgreep uit die video Wat gebeur wanneer jou vrou spot oor ŉ rekenaar wat van pasta gemaak is? Jy bou dit natuurlik! Micah Laplante, ŉ YouTube-gebruiker wat die kanaal Laplanet Arts bestuur, se vrou het grappies gemaak oor ŉ rekenaar wat van pasta gemaak is en hy het gewonder of dit sou kon werk. Hy het ŉ video van die proses op sy kanaal gedeel. Hy het ŉ gepaste naam vir die masjien gegee – The Lasagna PC V.1 (daar sal waarskynlik nog weergawes volg). Die rekenaar se houer is uit lasagne en rigatoni gemaak wat aan mekaar gegom is. Hy het die moederbord van sy voormalige Asus Transformer-tabletrekenaar gebruik. Die rekenaar werk baie goed, maar wanneer mens ŉ video wil kyk of speletjies wil speel is dit bietjie stadig – waarskynlik as gevolg van die ou tablet waarop dit gebou is.